Nyuddannet komponist og lyddesigner fik en virksomhedspraktik hos et indie-spilfirma. Virksomhedspraktikken gav ikke noget arbejde i selve virksomheden efterfølgende, men gav derimod erfaring og gjorde, at personens navn kom med på firmaets gennembrudsspil og hjalp til senere ansættelser hos de store spilhuse. Nyuddannet klipper fik udvidet sit netværk, og hun kunne efter 3 virksomhedspraktikker klare sig som freelancer hos forskellige produktionsselskaber, som dermed kendte hendes navn. Designer fortæller: ”Jeg vidste godt, at virksomhedspraktikken ikke kunne blive til en fastansættelse. Men samarbejdet i de 4 uger skabte mange store freelanceprojekter senere i mit arbejdsliv”.